EkBass/fiwiki-20250220-pages-articles huggingface dataset:
Luettelo Queenslandin paikallishallintoalueista

Luettelo Queenslandin paikallishallintoalueista käsittää Australian osavaltion Queenslandin paikallishallintoalueet (). Osavaltio on jaettu 73 paikallishallintoalueeseen. Paikallishallintoalueita ovat kaupungit (cities ja towns), alueet (regions) ja piirikunnat (shires). Nimi Tyyppi Keskusta Pinta- ala (km²) Asukasluku (2011) Aurukun Shire Aurukun Balonne Shire St George Banana Shire Biloela Barcaldine Region Barcaldine Barcoo Shire Jundah Blackall-Tambo Region Blackall Boulia Shire Boulia Brisbane City Brisbane Bulloo Shire Thargomindah Bundaberg Region Bundaberg Burdekin Shire Ayr Burke Shire Burketown Cairns Region Region Cairns Carpentaria Shire Normanton Cassowary Coast Region Innisfail Central Highlands Region Emerald Charters Towers Region Charters Towers Cherbourg Shire Cherbourg Cloncurry Shire Cloncurry Cook Shire Cooktown Croydon Shire Croydon Diamantina Shire Bedourie Doomadgee Shire Doomadgee Etheridge Shire Georgetown Flinders Shire Hughenden Fraser Coast Region Hervey Bay Gladstone Region Gladstone Gold Coast City City Gold Coast City Goondiwindi Region Goondiwindi Gympie Region Gympie Hinchinbrook Shire Ingham Hopevale Shire Hopevale Ipswich City Ipswich Isaac Region Clermont Kowanyama Shire Kowanyama Lockhart River Shire Lockhart River Lockyer Valley Region Gatton Logan City Logan Longreach Region Longreach Mackay Region Mackay Mapoon Shire Mapoon Maranoa Region Roma McKinlay Shire Julia Creek Moreton Bay Region Strathpine Mornington Shire Gununa Mount Isa City Mount Isa Murweh Shire Charleville Napranum Shire Napranum North Burnett Region Gayndah Northern Peninsula Area Region Bamaga Palm Island Shire Palm Island Paroo Shire Cunnamulla Pormpuraaw Shire Pormpuraaw Quilpie Shire Quilpie Redland City Redland Richmond Shire Richmond Rockhampton Region Rockhampton Scenic Rim Region Beaudesert Somerset Region Esk South Burnett Region Kingaroy Southern Downs Region Warwick Sunshine Coast Region Nambour Tablelands Region Malanda Toowoomba Region Toowoomba Torres Shire Thursday Island Torresinsalmen saaret Region Thursday Island Townsville City Townsville Weipa Town Weipa Western Downs Region Dalby Whitsunday Region Bowen Winton Shire Winton Woorabinda Shire Woorabinda Wujal Wujal Shire Wujal Wujal Yarrabah Shire Yarrabah ==Lähteet== Luokka:Queensland Queensland Queenslandin paikallishallintoalueet
Homeplus

Homeplus () on eteläkorealainen, brittiläisen Tescon omistama halpahintamyymälöiden kauppaketju, jolla on 113 myymälällä Etelä-Koreassa. Homeplus on Shinsegae Groupin jälkeen Etelä-Korean toiseksi suurin vähittäismyyjä. ==Aiheesta muualla== * Virallinen sivusto Luokka:Eteläkorealaiset yritykset
Suomi 100 (satelliitti)

Suomi 100 on nanosatelliitti, joka laukaistiin 3. joulukuuta 2018. Suomi 100 -satelliitti on jatkumoa Aalto-yliopiston nanosatelliittiohjelmalle ja yksi osa Suomen itsenäisyyden satavuotisjuhlavuoden 2017 ohjelmaa. Satelliitti oli valmis lähtöön jo vuoden 2017 lopussa, mutta alun perin laukaisussa käytettäväksi suunnitellun intialaisen PSLV -kantoraketin ongelmien vuoksi laukaisu viivästyi useaan otteeseen. Kesällä 2018 laukaisu päätettiin siirtää SpaceX -yhtiön Falcon 9 -kantoraketilla tehtäväksi syksyllä 2018. Kyseessä on Spaceflight -yhtiön SSO-A -lento , jolla lähetetään avaruuteen 73 muuta nano- ja mikrosatelliittia. Laukaisu Yhdysvalloista oli tarkoitus tehdä jo 19. marraskuuta 2018 klo 20.32 Suomen aikaa. Satelliitin päähyötykuormana on VHF/UHF -kaistoilla toimiva radiovastaanotin ja näkyvän valon alueella toimiva kameralaitteisto. Radiota käytetään maapallon lähiavaruuden sähkömagneettisten ilmiöiden (ns. avaruussään) tutkimiseen. Kameralaitteisto tukee avaruussäähavaintoja, mutta pystyy myös kuvaamaan maisemia satelliitin ympärillä sekä maapallon pintaa. Suomi 100 -satelliitti laukaistaan napa- alueiden kautta kulkevalle polaariradalle. Satelliitti on noin yhden kilon painoinen nanosatelliitti, jonka tekninen toteutus perustuu CubeSat- standardiin. Satelliitin koko on 10 × 10 × 10 cm. Satelliitin likimääräinen kaksoiskappale rakennettiin syys-lokakuussa 2017 Suomea kiertäneessä Avaruusrekassa; jokaisessa pysähdyspaikassa tehtiin satelliittia yksi askel eteenpäin ja kiertueen lopuksi satelliitti oli valmis. Se lähetettiin kaasupallolla matkalle stratosfääriin näyttelykeskus WeeGeen pihalta Espoosta marraskuussa 2017. ==Katso myös== *CubeSat *Aalto-1 ==Lähteet== ==Aiheesta muualla== * Projektin sivusto * * Luokka:Suomen avaruustoiminta Luokka:CubeSat-satelliitit Luokka:Aalto-yliopisto Luokka:Vuoden 2017 avaruustoiminta
Australian paikallishallinto

Australian paikallishallinto on asetettu osavaltioiden vastuulle. Osavaltiot sekä Pohjoisterritorio jakautuvat paikallishallintoalueisiin (), joiden rooli vaihtelee osavaltioittain. Alueet vastaavat kuntia ja niitä on maassa yhteensä 565. Osavaltiot määrittelevät paikallishallintoalueiden määrän, rajat ja tehtävät. Alueita johtaa kunnan- tai kaupunginvaltuusto. Alueiden kutsumanimet vaihtelevat suuresti, niitä ovat muun muassa: city, town, shire, region ja municipality. Paikallishallintoalueiden vastuulla on usein kaavoitus ja kunnallistekniikka, osavaltion tai liittovaltion toimittaessa perus- ja hyvinvointipalvelut. ==Luettelot paikallishallintoalueista== *Etelä-Australia *Länsi-Australia *Pohjoisterritorio *Queensland *Tasmania *Uusi Etelä-Wales *Victoria ==Lähteet== ==Aiheesta muualla== *Australian Local Government Association *Nick Swift: Local government in Australia less powerful than in other countries City Mayors. *
Mot (rap-artisti)

Mot () (oik. Matvei Melnikov, ; s. 2. maaliskuuta 1990 Krymsk) on venäläinen rap-artisti. Hänen esikoisalbuminsa Remote julkaistiin tammikuussa 2011. Vuonna 2012 julkaistiin hänen toinen albuminsa Ремонт ja vuonna 2013 julkaistiin Чёрточка. == Lähteet == Luokka:Venäläiset poplaulajat Luokka:Venäläiset hip hop -artistit Luokka:Vuonna 1990 syntyneet Luokka:Elävät henkilöt
Kelsey-Lee Barber

Kelsey-Lee Barber (o.s. Roberts, s. 20. syyskuuta 1991 East London, Etelä- Afrikka) on australialainen keihäänheittäjä. Hänen perheensä muutti Australiaan Etelä-Afrikasta vuonna 2000. Barberin henkilökohtainen ennätys on Luzernissa 9. heinäkuuta 2019 heitetty 67,70 metriä. Barber saavutti Kansainyhteisön kisoissa 2014 pronssia tuloksella 62,95. Seuraavana vuonna hän oli Pihtiputaan keihäskarnevaalien naisten kilpailussa ainoa 60 metrin ylittäjä ja voitti kisan tuloksella 61,74. Pekingin MM-kilpailuissa 2015 ja Rio de Janeiron olympialaisissa 2016 hän karsiutui loppukilpailusta. Barber voitti naisten keihäänheiton myös Kuortaneen eliittikisoissa 2017 tuloksella 60,09 metriä. Lontoon MM-kilpailuissa 2017 hän sijoittui kymmenenneksi. Gold Coastin Kansainyhteisön kisoissa 2018 hän sai hopeaa tuloksella 63,89. Barber avioitui vuonna 2018 ja otti miehensä sukunimen. Dohan MM-kilpailuissa 2019 Barber voitti kultaa tuloksella 66,56. Hän heitti voittotuloksen viimeisellä heitollaan oltuaan sitä ennen neljäntenä. Tokion olympialaisissa vuonna 2021 Barber sai pronssia tuloksella 64,56. Eugenen MM-kilpailuissa 2022 hän voitti toisen maailmanmestaruutensa heitettyään kauden kärkituloksen 66,91. Hän voitti samana vuonna kultaa Birminghamin Kansainyhteisön kisoissa tuloksella 64,43 Budapestin MM-kilpailuissa 2023 hän oli seitsemäs. == Lähteet == Luokka:Australialaiset keihäänheittäjät Luokka:Australialaiset olympiamitalistit Luokka:Vuonna 1991 syntyneet Luokka:Elävät henkilöt
Yhteishyvän valiokunta (Suomi)

Yhteishyvän valiokunta oli Suomessa 1940-luvulla kansanhuollon piirissä toimineiden toimielinten nimitys. Niiden tehtävänä oli kansan mielialojen seuraaminen. Vuonna 1939 perustettu kansanhuoltoministeriö pyrki toimintansa aikana seuraamaan kansan suhtautumista säännöstelymääräyksiin ja myös mielialoja yleisemminkin. Ministeriön alkutaipaleella sen yhteydessä toimi neuvottelukunta, joka seurasi kansanhuollon kehitystä ja antoi siihen liittyviä aloitteita. Lyhytikäiseksi jäänyt neuvottelukunta lakkautettiin keväällä 1940. Suomessa vallitsevaa ilmapiiriä kartoittamaan perustettiin lokakuussa 1940 Helsinkiin yhteenliittymä nimeltään Yhteishyvän valiokunta. Sen päämääränä oli kansalaisten sitouttaminen entistä tiukempiin säännöstelymääräyksiin. Helsingissä tapahtuneesta toiminnasta saadut kokemukset olivat niin hyviä, että samanlaisia Yhteishyvän valiokuntia alettiin perustaa muillekin paikkakunnille. Yleensä asutuskeskuksissa toimineita valiokuntia oli vuoden 1943 lopulla yhteensä nelisenkymmentä. Niiden toiminta hiipui toisen maailmansodan jälkeen olosuhteiden muuttuessa. Valiokuntien tehtäviä jatkamaan perustettiin 1946 eri puolille Suomea kuluttajien toimikuntia ja maanviljelijöiden asenteita säännöstelyyn luotaava tuottajien toimikunta, joka oli kansanhuoltoministeriön neuvoa-antava toimielin. Kansanhuoltoministeriö lakkautettiin 1949. ==Lähteet== Luokka:Suomi 1939–1945
Alaskozetes antarcticus

Alaskozetes antarcticus on kuoripunkkeihin kuuluva punkkilaji. Se on tumma laji, joka pystyy jäähdyttämään itsensä pakkasasteille jäätymättä. Siitä tunnetaan kolme alajajia. A. a. antarcticus -nimialalajia on tavattu Antarktiksen niemimaalta, Eteläisiltä Shetlandsaarilta, Palmerinsaarilta, Argentinesaarilta, James Rossin saarelta ja Eteläisiltä Orkneysaarilta. Alalajia A. a. grandjeani elää puolestaan Macquariensaarella ja A. a. imtermedius Eteläisillä Sandwichsaarilla ja Bouvet’nsaarella.Wallwork, John A.: Cryptostigmata (Oribatid Mites). Teoksessa == Lähteet == Luokka:Punkit Luokka:Etelämantereen eläimistö
Rikkasepät

Rikkasepät (Throscidae) on yksi seppämäisten kovakuoriaisten yläheimoon kuuluvista heimoista. Ryhmä tunnettiin aikaisemmin valekauniaisina. Heimo on varsin pieni ja siihen kuuluu maailmanlaajuisesti vain noin 150 lajia, joista Pohjoismaissa ja Baltiassa on tavattu kahdeksan. Suurin osa lajeista kuuluu sukuihin Aulonothroscus ja Trixagus. s. 18, 31-32, 38-39 ja 206-217 == Piirteitä == Lähisukulaistensa seppien ja sepiköiden tapaan aikuisilla rikkasepillä on ponnahdusmekanismi, jolla ne voivat selälleen jouduttuaan kääntyä oikeinpäin tai vaikkapa paeta saalistajalta. Kuoriaiset ovat pieniä, useimmat 3-5 mm:n pituisia, mutta tunnetaan alle millimetrin kokoiseksi jääviä lajeja. Kuoriaiset muistuttavat ulkoasultaan ja elintavoiltaan seppiä, mutta tuntosarvien kärjessä on kolmijaokkeinen nuijamainen laajentuma. Lajit ovat myös keskenään varsin samankaltaisia, muodoltaan soikeita ja väritykseltään vaihtelevan ruskeita. Häirittynä rikkasepät painavat raajansa ja tuntosarvensa ruumista vastaan ja teeskentelevät kuollutta. Tällöin ne muistuttavat paljolti kasvien siemeniä. == Elinympäristö ja elintavat == Rikkaseppien elintavat tunnetaan melko huonosti. Aikuiset kuoriaiset ovat liikkeellä erityisesti kesä-heinäkuun vaihteessa ja niiden etsiminen on helpointa haavimalla tai oksia karistelemalla. Kuoriaiset parveilevat matalalla kasvillisuudessa sekä puiden rungoilla. Öisin niitä voi lentää kirkkaiden valojen luokse, jolloin kuoriaisia voi harhautua myös sisätiloihin. Aikuiset rikkasepät eivät ilmeisesti nauti ravintoa lainkaan. Aikuiset kuoriaiset kuoriutuvat koteloistaan syksyllä, talvehtivat maassa karikkeen joukossa, ja lähtevät liikkeelle uudestaan keväällä. Sään muuttuessa liian viileäksi, ne voivat vaipua uudestaan talvihorrokseen. Toukkien elintavoista ei tiedetä juuri mitään. Toukat elävät yleensä maassa ja imevät ravintonsa kasvien juurten kärkiosista tai sienijuuresta. Muutamien lajien toukat elävät onttojen puiden onkaloiden mulmissa. Toukan kehitys lienee kaksivuotinen, mutta huonoissa oloisuhteissa voi kestää pitempäänkin. == Lajit Suomessa == Suomesta on tavattu kahdeksan rikkaseppälajia, joista yksi on luokiteltu Suomen kansallisessa uhanalaisarvioinnissa 2010 äärimmäisen uhanalaiseksi (CR), yksi erittäin uhanalaiseksi (EN) ja yksi vaarantuneeksi (VU). Lisäksi kaksi lajia jätettiin puutteellisten tietojen vuoksi arvioimatta (NE). * lattarikkaseppä Aulonothroscus laticollis CR * onkalorikkaseppä Aulonothroscus brevicollis NE * niittyrikkaseppä Trixagus carinifrons * kaljurikkaseppä Trixagus leseigneuri NE * harjarikkaseppä Trixagus meybohmi * pensasrikkaseppä Trixagus dermestoides * lehtorikkaseppä Trixagus exul EN * vaalearikkaseppä Trixagus atticus VU == Lähteet == == Aiheesta muualla == *Laji.fi: Rikkasepät (Throscidae) *ITIS: Throscidae *
Lohko C jalkapallon maailmanmestaruuskilpailuissa 1994

Vuoden 1994 jalkapallon MM-kisojen alkulohkossa C pelasivat Saksa, Espanja, Etelä-Korea ja Bolivia. ==Ottelut== Kaikki ajat ovat paikallista aikaa. \----- \----- \----- \----- \----- Luokka:Jalkapallon maailmanmestaruuskilpailut 1994
Ennen aurinkoa

Ennen aurinkoa on Ankin viides soololevy. Sen linja on hieman popahtavampi kuin Ankin aiemmat soololevyt. Monet levyn kappaleista ovat angloamerikkalaisten naislauluntekijöiden, kuten Joni Mitchellin, Buffy Sainte-Marien ja Carole Kingin, sävelmiä. Useimmista teksteistä vastaa Hector, Ankin bändikaveri pari vuotta aiemmin perustetusta Cumuluksesta. Anki on itse tehnyt suomenkielisen tekstin neljään levyn kappaleista. == Kappaleet == # # # # # # # # # # # # # # # Luokka:Vuoden 1972 albumit Luokka:Ankin albumit
Cryptopygus antarcticus

Cryptopygus antarcticus on hyppyhäntäisiin kuuluva eläinlaji. Se on Antarktiksen merialueiden yleisin maalla asuva niveljalkainen. Niitä löytyy suurina yhteisöinä kivien alapinnoilla, maalla elävien levien, kuten Prasiola crispa -lajin, muodostamien mattojen alla ja sammalten yhteydessä. Eläin on vain noin 1-2 mm pitkä ja painaa joitain mikrogrammoja. == Lähteet == Luokka:Hyppyhäntäiset
Aikalintu

Aikalintu on Ankin kuudes soololevy. Se on kappalevalikoimaltaan hyvin samankaltainen kuin sitä edeltänyt Ennen aurinkoa. Jälleen mukana on useita naismuusikoiden kuten Joni Mitchellin, Carly Simonin ja Carole Kingin sävellyksiä. Nimikappaleen on säveltänyt Anki itse. Puolet kappaleista on sanoittanut Hector. ==Kappaleet== Sovitukset Matti ja Pirjo Bergström, paitsi 4 Cay Karlsson ja 9 Sakari Lehtinen. # # # # # # # # # # # == Tekijät == === Muusikot === * Antero Jakoila * Cay Karlsson * Junnu Aaltonen * Matti Bergström – basso * Pirjo Bergström * Sakari Lehtinen * Nappi Ikonen === Tuotanto === * Antti Joki – äänittäjä * Jouko Ahera – äänittäjä, miksaaja * Paul Jyrälä – äänittäjä * Reino Aaltonen – äänittäjä * Erik Uddström – valokuvat, kansikuva == Lähteet == Luokka:Vuoden 1973 albumit Luokka:Ankin albumit
Longyan

Longyan (, pinyin: Lóngyán Shì) on prefektuuritason kaupunki Kiinan Fujianin maakunnan lounaisosassa. Kaupungin keskusta sijaitsee linnuntietä noin 255 kilometriä maakuntakeskus Fuzhousta lounaaseen. Longyanin väkiluku on 2,559 miljoonaa (2010) ja pinta-ala 19 028 neliökilometriä. Longyan rajoittuu lounaassa Meizhoun, lännessä Ganzhoun, pohjoisessa Sanmingin, idässä Quanzhoun, sekä kaakossa Zhangzhoun prefektuuritason kaupunkeihin. == Ilmasto == Longyanissa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on kuivaa ja leutoa. Vuoden keskilämpötila on noin 21 °C ja keskimääräinen sademäärä 1 680 millimetriä. Heinäkuu on lämpimin kuukausi. Silloin vuorokauden keskilämpötila on noin 28 °C. Viilein kuukausi on tammikuu, jolloin keskilämpötila on noin 12 °C. Sateisin kuukausi on kesäkuu, jolloin sataa keskimäärin noin 300 millimetriä. Joulukuu puolestaan on kuivin kuukausi. Silloin keskimääräinen sadanta on 34 millimetriä. == Hallinnollinen jako == Piirikuntatasolla kaupunki jakautui (2010) seuraavasti: ;Kaupunkipiirit (2) * Xinluo (新罗区), 662 429 as. * Yongding (永定区), 362 658 as. ;Piirikuntatason kaupunki (1) * Zhangping (漳平市), 240 194 as. ;Piirikunnat (4) * Changting (长汀县), 393 390 as. * Liancheng (连城县), 248 645 as. * Shanghang (上杭县), 374 047 as. * Wuping (武平县), 278 182 as. Yongding muuttui piirikunnasta kaupunkipiiriksi helmikuussa 2015. Longyan Railway Station 2013.10.05 13-22-22.jpg|Longyanin rautatieasema. Changting Xian Wenmiao 2013.10.06 09-56-28.jpg|Kungfutsen temppeli Changtingin piirikunnassa. Chuxi tulou cluster.JPG|Chuxin tulou-ryhmä, Unescon maailmanperintöluettelossa oleva kohde. == Lähteet == == Aiheesta muualla == *Longyan City Information (erityisesti talouspainotus) (chinaknowledge.com) Luokka:Fujianin kaupungit Luokka:Fujianin prefektuurit
Jake DeBrusk

Jake DeBrusk (s. 17. lokakuuta 1996 Edmonton, Alberta, Kanada) on kanadalainen jääkiekkoilija, joka pelaa NHL-joukkue Vancouver Canucksissa. Boston varasi hänet ensimmäisellä kierroksella 14. pelaajana vuonna 2015. Marraskuussa 2020 DeBrusk teki Bruinsin kanssa kaksivuotisen ja yhteensä 7,35 miljoonan dollarin arvoisen jatkosopimuksen. https://www.nhl.com/news/bruins-sign-jake-debrusk- to-two-year-contract/c-319291624?tid=281072352 Maaliskuussa 2022 DeBrusk teki Bruinsin kanssa kaksivuotisen ja yhteensä kahdeksan miljoonan dollarin arvoisen jatkosopimuksen. https://www.tsn.ca/boston-bruins-jake-debrusk-two- year-extension-1.1774193 Heinäkuussa 2024 DeBrusk teki vapaana agenttina Vancouver Canucksin kanssa seitsemän vuoden mittaisen ja yhteensä 38,5 miljoonan dollarin arvoisen sopimuksen. https://www.sportsnet.ca/nhl/article/canucks-sign-jake-debrusk-to-seven-year- contract/ ==Muuta== DeBruskin isä Louie DeBrusk on entinen NHL-hyökkääjä, joka pelasi uransa aikana Edmonton Oilersin, Tampa Bay Lightningin, Arizona Coyotesin ja Chicago Blackhawksien riveissä. ==Lähteet== * * Luokka:Kanadalaiset jääkiekkoilijat Luokka:Vancouver Canucksin pelaajat Luokka:Boston Bruinsin varaamat pelaajat Luokka:Vuonna 1996 syntyneet Luokka:Elävät henkilöt
Zhangzhou

Zhangzhou () on prefektuuritason kaupunki Kiinan Fujianin maakunnan eteläosassa. Kaupungin keskusta sijaitsee linnuntietä noin 237 kilometriä maakuntakeskus Fuzhousta lounaaseen. Zhangzhoun väkiluku on 4,810 miljoonaa (2010) ja pinta-ala 12 873 neliökilometriä. Zhangzhou rajoittuu lounaassa Chaozhoun, lännessä Meizhoun, luoteessa Longyanin, sekä Quanzhoun ja Xiamenin prefektuuritason kaupunkeihin. Kaakossa kaupunki rajoittuu Taiwaninsalmeen (Etelä-Kiinan mereen), kaupungilla on 680 kilometriä merenrantaa. Piirikuntatasolla kaupunki jakautui (2010) seuraavasti: ;Kaupunkipiirit (2) * Longwen (龙文区), 167 463 as. * Xiangcheng (芗城区), 538 186 as., hallinnollinen keskus ;Piirikuntatason kaupunki (1) * Longhai (龙海市), 877 762 as. ;Piirikunnat (8) * Changtai (长泰县) 206 809 as. * Dongshan (东山县), 211 505 as. * Hua'an (华安县), 159 152 as. * Nanjing (南靖县), 333 969 as. * Pinghe (平和县), 498 533 as. * Yunxiao (云霄县), 415 835 as. * Zhangpu (漳浦县), 802 971 as. * Zhao'an (诏安县), 597 798 as. ==Lähteet== == Aiheesta muualla == *Zhangzhou City Information (erityisesti talouspainotus) (chinaknowledge.com) Luokka:Fujianin kaupungit Luokka:Fujianin prefektuurit
Lohko D jalkapallon maailmanmestaruuskilpailuissa 1994

Vuoden 1994 jalkapallon MM-kisojen alkulohkossa D pelasivat Nigeria, Bulgaria, Argentiina ja Kreikka. ==Ottelut== Kaikki ajat ovat paikallista aikaa. \----- \----- \----- \----- \----- Luokka:Jalkapallon maailmanmestaruuskilpailut 1994
Zachary Senyshyn

Zachary Senyshyn (s. 30. maaliskuuta 1997 Ottawa, Ontario, Kanada) on kanadalainen jääkiekkoilija, joka pelaa OHL-joukkue Sault Ste. Marie Greyhoundsissa. NHL-joukkue Boston Bruins varasi hänet ensimmäisellä kierroksella 15. pelaajana vuonna 2015. ==Lähteet== * * Luokka:Kanadalaiset jääkiekkoilijat Luokka:Boston Bruinsin varaamat pelaajat Luokka:Vuonna 1997 syntyneet Luokka:Elävät henkilöt
En anna heille anteeksi

En anna heille anteeksi on Ankin seitsemäs soololevy. Edellisistä levyistä poiketen mukana ei ole yhtään käännöskappaletta, vaan kaikki laulut on sävelletty tälle levylle. Nimikappaleen on säveltänyt Anki itse Pentti Saarikosken runoon. Ensi kertaa Ankille ovat säveltäneet muun muassa Wigwam ja Tasavallan Presidentti -muusikot Jim Pembroke ja Frank Robson. Levy on aiempiin verrattuna paljon progressiivisempi Matti ja Pirjo Bergströmin sovituksineen. ==Kappaleet== Sovitukset Matti ja Pirjo Bergström, paitsi 4 Cay Karlsson ja 9 Sakari Lehtinen. # # # # # # # # # # # # Luokka:Vuoden 1975 albumit Luokka:Ankin albumit Luokka:Måns Groundstroemin tuottamat albumit
Brandon Carlo

Brandon Carlo (s. 26. marraskuuta 1996 Colorado Springs, Colorado, Yhdysvallat) on yhdysvaltalainen jääkiekkoilija, joka pelaa NHL-joukkue Boston Bruinsissa. Bruins varasi hänet toisella kierroksella 37. pelaajana vuonna 2015. Syyskuussa 2019 Carlo teki kahden vuoden ja vuosipalkaltaan 2,85 miljoonan dollarin jatkosopimuksen.https://www.nhl.com/news/brandon-carlo- contract/c-308096422 Heinäkuussa 2021 Carlo teki kuuden vuoden ja vuosipalkaltaan 4,1 miljoonan dollarin jatkosopimuksen.https://www.nhltraderumors.me/2021/07/bruins-sign-young- defenseman-to-big.html == Lähteet == * * === Viitteet === Luokka:Yhdysvaltalaiset jääkiekkoilijat Luokka:Boston Bruinsin pelaajat Luokka:Boston Bruinsin varaamat pelaajat Luokka:Vuonna 1996 syntyneet Luokka:Elävät henkilöt
Lohko E jalkapallon maailmanmestaruuskilpailuissa 1994

Vuoden 1994 jalkapallon MM-kisojen alkulohkossa E pelasivat Meksiko, Irlanti, Italia ja Norja. ==Ottelut== Kaikki ajat ovat paikallista aikaa. \----- \----- \----- \----- \----- Luokka:Jalkapallon maailmanmestaruuskilpailut 1994
Ningde

Ningde (, pinyin: Níngdé Shì), myös nimellä Mindong tunnettu prefektuuritason kaupunki Kiinan Fujianin maakunnan koillisosassa. Kaupungin keskusta sijaitsee linnuntietä runsas 70 kilometriä maakuntakeskus Fuzhousta pohjoiskoilliseen. Ningden väkiluku on 2,822 miljoonaa (2010) ja pinta-ala 13 452 neliökilometriä. Ningde rajoittuu idässä Itä-Kiinan mereen. Naapurina on etelässä Fuzhou, lännessä Nanpingin, sekä pohjoisessa Lishuin ja Wenzhoun prefektuuritason kaupungit. == Ilmasto == Ningdessa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on kuivaa ja leutoa. Vuoden keskilämpötila on noin 19 °C ja keskimääräinen sademäärä 1 570 millimetriä. Heinäkuu on lämpimin kuukausi. Silloin vuorokauden keskilämpötila on noin 29 °C. Viilein kuukausi on tammikuu, jolloin keskilämpötila on noin 10 °C. Sateisin kuukausi on kesäkuu, jolloin sataa keskimäärin noin 270 millimetriä. Marraskuu puolestaan on kuivin kuukausi. Silloin keskimääräinen sadanta on 42 millimetriä. == Hallinnollinen jako == Piirikuntatasolla kaupunki jakautui (2010) seuraavasti: ;Kaupunkipiirit (1) * Jiaocheng (蕉城区), 429 260 as. ;Piirikuntatason kaupunki (2) * Fu’an (福安市), 563 640 as. * Fuding (福鼎市), 529 534 as. ;Piirikunnat (6) * Gutian (古田县), 323 700 as. * Pingnan (屏南县), 137 724 as. * Shouning (寿宁县), 175 874 as. * Xiapu (霞浦县), 461 176 as. * Zherong (柘荣县), 88 387 as. * Zhouning (周宁县), 112 701 as. Chieng-seng-gio1.jpg|Katettu puurakenteinen kävelysilta, Qiancheng. 南溪水库的小船.jpg|Nanxijärvi, Fuding. 从山上看霞浦县.jpg|Xiapun piirikunnan kaupunkikeskustaa. Xiapu sunset.JPG|Laskeva aurinko Xiapussa. ==Lähteet== == Aiheesta muualla == *Ningde City Information (erityisesti talouspainotus) (chinaknowledge.com) Luokka:Fujianin kaupungit Luokka:Fujianin prefektuurit
Jäänmurtaja (elokuva)

Jäänmurtaja on suomalainen nuorten komedia­elokuva vuodelta 1997. Jääkiekko­juniorien maailmaan sijoittuvan puolipitkän (62 min) elokuvan on ohjannut Heikki Kujanpää ja yhtä pääosaa näyttelee Tommi Korpela. Kujanpään ja Korpelan ohella mukana on myös muita Q-teatterin silloisia näyttelijöitä kuten Antti Raivio ja Hannu Kivioja. Elokuva oli viimeinen vuosina 1990–1996 nuorille elokuvan­tekijöille suunnatun Sparraus­rinki-tuki­ohjelman puitteissa valmistuneesta kahdestatoista elokuvasta. Tukihankkeessa olivat mukana Suomen elokuvasäätiö, Audiovisuaalisen viestintäkulttuurin edistämiskeskus (AVEK), Yleisradio ja MTV3. Alun perin elokuvan piti tuottaa Filminor, mutta sen taloudellisten vaikeuksien vuoksi tuotanto­yhtiöksi tuli Silva Mysterium Oy.Rautavuori, Piritta: Sparrausrinki lopetti - Jäänmurtaja jäi viimeiseksi. Festival News, Tampereen yliopisto 4.3.1998. Viitattu 29.6.2015. Elokuvan pääosaa näytteli 14-vuotias Sampo Borgar, joka valittiin noin 300 ehdokkaan koekuvausten perusteella. Borgar kuoli neljä vuotta kuvausten jälkeen 18-vuotiaana. ==Juoni== 14-vuotias Petri haaveilee monien muiden suomalaispoikien tavoin jääkiekko­ammattilaisuudesta. Äiti on kuitenkin jättänyt taitavan jääkiekko­valmentajana tunnetun isän ja ottanut tilalle paikkakunnan surkeimman jääkiekkoilijan, puolustaja Mutasen. Petri löytää kuitenkin tavan saada Mutasesta paras suoritus esiin: hänet pitää suututtaa kunnolla ennen ottelua. ==Näyttelijät== ==Lähteet== ==Aiheesta muualla== *Helena Yläsen arvio elokuvasta HS Nyt-liitteessä *Elokuva Suomen Elokuvakontaktin sivustolla Luokka:Suomalaiset komediaelokuvat Luokka:Vuoden 1997 suomalaiset elokuvat Luokka:Suomalaiset nuortenelokuvat
Lohko F jalkapallon maailmanmestaruuskilpailuissa 1994

Vuoden 1994 jalkapallon MM-kisojen alkulohkossa F pelasivat Alankomaat, Saudi- Arabia, Belgia ja Marokko. ==Ottelut== Kaikki ajat ovat paikallista aikaa. \----- \----- \----- \----- \----- Luokka:Jalkapallon maailmanmestaruuskilpailut 1994
Runoja (Anki)

Runoja on Ankin kahdeksas soololevy. Se on ensimmäinen Suomessa kokonaan naisvoimin tuotettu levy: kaikki levyn muusikot ovat naisia tuottajia ja sovittajia myöten. Vain äänittäjä Erkki Hyvönen on poikkeus. Levyn sisältö on suomalaisten naislyyrikoiden tekstejä Ankin ja Pirjo Bergströmin säveltäminä. == Kappaleet == # # # # # # # # # # # # # # # # # # # # == Kokoonpano == * Anki – laulu, taustalaulu, lyömäsoittimet, harmonikka * Marianne Nyman – sähkökitara * Carita Holmström – akustinen kitara * Tuulikki Kauppinen – bassokitara * Mirélle Smolar – rummut & lyömäsoittimet * Pirjo Bergström – kosketinsoitin, harmonikka, lyömäsoittimet, taustalaulu * Riitta Lampela – sello * Mervi Kuhanen – huilu * Reija Oksanen – harppu * Pirkko Vartiainen – viulu * Erkki Hyvönen – äänittäjä *Timo Ulkuniemi - äänittäjä Luokka:Vuoden 1976 albumit Luokka:Ankin albumit
Émilie Andéol

Émilie Andéol (s. 30. lokakuuta 1987) on ranskalainen judoka. Andéol voitti Rio de Janeiron olympialaisissa 2016 kultaa yli 78 kg:n sarjassa kukistettuaan loppuottelussa kuubalaisen Idalys Ortízin. Andéol saavutti yli 78 kg:n painoluokassa pronssia Tšeljabinskin MM-kilpailuissa 2014 sekä sijoittui viidenneksi Rio de Janeiron MM-kilpailuissa 2013 ja seitsemänneksi Budapestissa 2017. Joukkuekilpailussa hän voitti maailmanmestaruuden 2014 sekä sai MM-pronssia 2013 ja 2017. Andéol voitti yli 78 kg:n sarjassa ja joukkuekilpailussa kultaa Montpellier’n EM-kilpailuissa 2014 ja Bakun Euroopan kisoissa 2015. Hän saavutti yli 78 kg:n painoluokassa ja joukkuekilpailussa hopeaa Budapestin EM-kilpailuissa 2013. Hän oli yli 78-kiloisissa seitsemäs Kazanin EM-kilpailuissa 2016. Hän voitti joukkuekilpailun Euroopan-mestaruuden Varsovassa 2017. Hän saavutti Shenzhenin universiadeissa 2011 pronssia yli 78 kg:n sarjassa, avoimessa luokassa ja joukkuekilpailussa. Hän sai alle 23-vuotiaiden EM-kilpailujen yli 78-kiloisten sarjassa hopeaa 2008 ja pronssia 2007. Andéol on saavuttanut Masters-, Grand Slam- ja Grand Prix -kilpailuissa kaksi turnausvoittoa, kaksi kakkossijaa ja yhdeksän kolmossijaa. Maailmancupeissa ja Continental Open -kilpailuissa hänellä on kolme turnausvoittoa, yksi kakkossija ja kaksi kolmossijaa. Hän on voittanut aikuisten sarjassa neljä Ranskan-mestaruutta. == Lähteet == Luokka:Ranskalaiset judokat Luokka:Ranskalaiset olympiavoittajat Luokka:Vuonna 1987 syntyneet Luokka:Elävät henkilöt
Putian

Putian (, pinyin: Pútián Shì) on prefektuuritason kaupunki Kiinan Fujianin maakunnan itäosassa, Taiwaninsalmen länsirannalla. Kaupungin keskusta sijaitsee linnuntietä noin 75 kilometriä maakuntakeskus Fuzhousta etelälounaaseen. Putianin väkiluku on 2,779 miljoonaa (2010) ja pinta-ala 4 119 neliökilometriä. Putian rajoittuu lounaassa ja lännessä Quanzhoun, pohjoisessa ja koillisessa Fuzhoun prefektuuritason kaupunkiin. == Ilmasto == Putianissa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on kuivaa ja leutoa. Vuoden keskilämpötila on noin 21 °C ja keskimääräinen sademäärä 1 230 millimetriä. Heinäkuu on lämpimin kuukausi. Silloin vuorokauden keskilämpötila on noin 29 °C. Viilein kuukausi on helmikuu, jolloin keskilämpötila on noin 12 °C. Sateisin kuukausi on kesäkuu, jolloin sataa keskimäärin noin 200 millimetriä. Joulukuu puolestaan on kuivin kuukausi. Silloin keskimääräinen sadanta on 30 millimetriä. == Hallinnollinen jako == Piirikuntatasolla kaupunki jakautui (2010) seuraavasti: ;Kaupunkipiirit (4) * Chengxiang (城厢区), 413 853 as. * Hanjiang (涵江区), 470 097 as. * Licheng (荔城区), 499 110 as. * Xiuyu (秀屿区), 570 741 as. ;Piirikunnat (1) * Xianyou (仙游县), 824 707 as. Putian Guanghua Si Shijiawenfo Ta 20120302-26.jpg|Putianin Guanghua-temppeliä. ==Lähteet== == Aiheesta muualla == *Putian City Information (erityisesti talouspainotus) (chinaknowledge.com) Luokka:Fujianin kaupungit Luokka:Fujianin prefektuurit
Elizabeth Gleadle

Elizabeth ”Liz” Gleadle (s. 5. joulukuuta 1988 Vancouver, Brittiläinen Kolumbia) on kanadalainen keihäänheittäjä. Vuonna 2005 Gleadle oli viides Marrakechin alle 18-vuotiaiden MM-kisoissa. Seuraavana vuonna hän oli 12:s Pekingin alle 20-vuotiaiden MM-kisoissa. Vuonna 2009 Gleadle oli Belgradin universiadeissa viides ja vuonna 2011 Shenzhenin universiadeissa kahdeksas. Lontoon olympialaisissa 2012 Gleadle oli 12:s tuloksella 58,78. Edellisen kerran kanadalaisnainen oli kilpaillut olympialaisten keihäänheitossa Soulissa 1988. Vuonna 2014 Gleadle voitti neljännen Kanadan-mestaruutensa tuloksella 60,62. Saman vuoden Glasgow’n Kansainyhteisön kisoissa 2014 hän oli viides ja maanosien cupissa kolmas. Vuonna 2015 Gleadle voitti kultaa Toronton Pan- Amerikan kisoissa tuloksella 62,83. Pekingin MM-kilpailuissa 2015 hän oli yhdestoista. Hän karsiutui loppukilpailusta Rio de Janeiron olympialaisissa 2016. Lontoon MM-kilpailuissa 2017 hän oli kahdestoista. Gleadle sijoittui neljänneksi Gold Coastin Kansainyhteisön kisoissa 2018. Hän saavutti hopeaa Liman Pan-Amerikan kisoissa 2019 tuloksella 63,30. Saman vuoden Dohan MM- kilpailuissa 2019 hän karsiutui loppukilpailusta, kuten myös vuodelle 2021 siirretyissä Tokion olympialaisissa. Eugenen MM-kilpailuissa 2022 hän sijoittui yhdeksänneksi tuloksella 59,59. Gleadlen henkilökohtainen ennätys on Kawasakissa 10. toukokuuta 2015 heitetty 64,83 metriä. Se on myös Kanadan ennätys, jota Gleadle on parantanut useaan otteeseen. == Lähteet == == Aiheesta muualla == * Liz Gleadlen viralliset verkkosivut Luokka:Kanadalaiset keihäänheittäjät Luokka:Vuonna 1988 syntyneet Luokka:Elävät henkilöt
Kim Polling

Kim Polling (s. 8. helmikuuta 1991) on alankomaalaissybtyinen judoka, joka on edustanut Italiaa avioiduttuaan Andrea Regisin kanssa 24.2.2024. Polling voitti Euroopan-mestaruuden 70 kg:n painoluokassa Budapestissa 2013 kukistettuaan loppuottelussa maannaisensa Linda Bolderin, ja Montpellier’ssa 2014, jossa hän voitti finaalissa saksalaisen Laura Vargas-Kochin. Hän voitti 70 kg:n sarjassa kultaa Bakun Euroopan kisoissa 2015 kukistettuaan loppuottelussa jälleen Vargas-Kochin. Hän oli samassa painoluokassa viides Kazanin EM-kilpailuissa 2016. Hän voitti Euroopan-mestaruuden jälleen Tel Avivissa 2018 kukistettuaan finaalissa britti Sally Conwayn. Lissabonin EM- kilpailuissa 2021 hän oli viides. Polling saavutti 70 kg:n painoluokassa pronssia Rio de Janeiron MM-kilpailuissa 2013 sekä sijoittui viidenneksi Tšeljabinskin MM-kilpailuissa 2014 ja seitsemänneksi Astanassa 2015 ja Abu Dhabissa 2024. Hän saavutti sekajoukkuekilpailun MM-pronssia Alankomaiden edustajana Dohassa 2023 ja Italian joukkueessa Abu Dhabissa 2024. Hän voitti Shenzhenin universiadeissa 2011 kultaa 70 kg:n sarjassa. Hän voitti alle 20-vuotiaiden maailmanmestaruuden 70 kg:n sarjassa 2010, sai samassa painoluokassa alle 20-vuotiaiden EM-kultaa 2010 ja hopeaa 2009 sekä alle 17-vuotiaiden EM-hopeaa 2007. Polling on saavuttanut Masters-, Grand Slam- ja Grand Prix -kilpailuissa neljätoista turnausvoittoa, kuusi kakkossijaa ja kuusi kolmossijaa. Maailmancupeissa ja Continental Open -kilpailuissa hänellä on neljä turnausvoittoa, yksi kakkossija ja kaksi kolmossijaa. Hän on voittanut aikuisten sarjassa kolme Alankomaiden-mestaruutta. == Lähteet == Luokka:Alankomaalaiset judokat Luokka:Italialaiset judokat Luokka:Vuonna 1991 syntyneet Luokka:Elävät henkilöt
Sanming

Sanming (, pinyin: Sānmíng Shì) on prefektuuritason kaupunki Kiinan Fujianin maakunnan länsiosassa. Kaupungin keskusta sijaitsee linnuntietä noin 170 kilometriä maakuntakeskus Fuzhousta länteen. Sanmingin väkiluku on 2,503 miljoonaa (2010) ja pinta-ala 22 929 neliökilometriä. Sanming rajoittuu etelässä Quanzhoun ja Longyanin, lännessä Ganzhoun, pohjoisessa Jiangxin Fuzhoun ja Nanpingin, sekä idässä Fujianin Fuzhoun prefektuuritason kaupunkeihin. == Hallinnollinen jako == Sanmingin hallinnollinen jako piirikuntatasolla (Kaupunkipiirit vastaavat Sanmingin keskustaa). Piirikuntatasolla kaupunki jakautui (2010) seuraavasti: ;Kaupunkipiirit (2) * Meilie (梅列区), 176 539 as. * Sanyuan (三元区), 198 958 as. ;Piirikuntatason kaupunki (1) * Yong’an (永安市), 347 042 as. ;Piirikunnat (9) * Datian (大田县), 311 631 as. * Jiangle (将乐县), 148 867 as. * Jianning (建宁县), 119 979 as. * Mingxi (明溪县), 102 667 as. * Ninghua (宁化县), 272 443 as. * Qingliu (清流县), 136 248 as. * Shan piirikunta tai Shanxian (沙县), 226 669 as. * Taining (泰宁县), 110 278 as. * Youxi (尤溪县), 352 067 as. == Galleria == SanMing.JPG|Sanming. Yong'an - Stadtansicht.JPG|Piirikuntatason kaupunki Yong’an. JiangLe.JPG|Jiangle. ShaXian.JPG|Shan piirikuntaa. TaiNing.JPG|Taining. Ganlu Temple.jpg|Ganlun pyhäkkö kallion kupeessa, Tainingin piirikunta. A forest scene of Xibin town,Youxi county.JPG|Metsänäkymä, Youxin piirikunta. ==Lähteet== == Aiheesta muualla == *Sanming City Information (erityisesti talouspainotus) (chinaknowledge.com) * Luokka:Fujianin kaupungit Luokka:Fujianin prefektuurit
What a Girl Wants (Christina Aguileran kappale)

What a Girl Wants on yhdysvaltalaisen laulajan Christina Aguileran kappale tämän debyyttialbumilta. Kappaleesta levytettiin uusi versio, jonka levy-yhtiö RCA Records julkaisi albumin toisena singlenä 28. marraskuuta 1999. Kappaleen ovat kirjoittaneet Shelly Peiken ja Guy Roche. Espanjankielinen versio kappaleesta nimeltä ”Una Mujer” on Aguileran toisella studioalbumilla Mi Reflejo (2000). Yhdysvalloissa kappaleesta tuli Aguileran toinen peräkkäinen Billboard Hot 100 -listan ykkönen, ja se pääsi listojen kärkeen myös Uudessa- Seelannissa ja Espanjassa. Suomessa sen paras sijoitus virallisella singlelistalla oli kahdestoista. == Lähteet == Luokka:Vuoden 1999 kappaleet Luokka:Christina Aguileran kappaleet Luokka:Billboard Hot 100 -listan ykköset
Nanping

Nanping (, pinyin: Nánpíng Shì) on prefektuuritason kaupunki Kiinan Fujianin maakunnan pohjoisosassa. Kaupungin keskusta sijaitsee linnuntietä noin 130 kilometriä maakuntakeskus Fuzhousta länsiluoteseen. Nanpingin väkiluku on 2,646 miljoonaa (2010) ja pinta-ala 26 278 neliökilometriä. Nanping rajoittuu etelässä Sanmingin, lännessä Fuzhoun ja Yingtanin, pohjoisessa Shangraon, Quzhoun ja Lishuin, sekä idässä Ningden prefektuuritason kaupunkeihin. == Ilmasto == Nanpingissa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on kuivaa ja leutoa. Vuoden keskilämpötila on noin 20 °C ja keskimääräinen sademäärä 1 650 millimetriä. Heinäkuu on lämpimin kuukausi. Silloin vuorokauden keskilämpötila on noin 29 °C. Viilein kuukausi on tammikuu, jolloin keskilämpötila on noin 11 °C. Sateisin kuukausi on toukokuu, jolloin sataa keskimäärin noin 290 millimetriä. Joulukuu puolestaan on kuivin kuukausi. Silloin keskimääräinen sadanta on 39 millimetriä. == Hallinnollinen jako == Piirikuntatasolla kaupunki jakautui (2010) seuraavasti: ;Kaupunkipiirit (2) * Jianyang (建阳区), 289 362 as. * Yanping (延平区), 467 875 as. ;Piirikuntatason kaupunki (3) * Jianou (建瓯市), 452 174 as. * Shaowu (邵武市), 275 112 as. * Wuyishan (武夷山市), 233 554 as. ;Piirikunnat (5) * Guangze (光泽县), 134 113 as. * Pucheng (浦城县), 304 583 as. * Shunchang (顺昌县), 191 588 * Songxi (松溪县), 125 472 * Zhenghe (政和县), 171 715 Yanping, Nanping.jpg|Yanpingin kaupunkipiiriä. Nanping-At-Night-2.jpg|Nanping yöllä. Wuyishan Wufu 2012.08.24 14-25-31.jpg| ==Lähteet== == Aiheesta muualla == *Nanping City Information (erityisesti talouspainotus) (chinaknowledge.com) * Luokka:Fujianin kaupungit Luokka:Fujianin prefektuurit
Koripallon maailmanmestaruuskilpailut 1994

Vuoden 1994 koripallon maailmanmestaruuskilpailut pelattiin Kanadassa 4.-14. elokuuta. Kisojen lopputurnaukseen selviytyi 16 maata. Mestaruuden voitti tappioitta pelannut Yhdysvallat, hopeaa saavutti Venäjä ja pronssia Kroatia. Turnauksen korikuningas oli Australian Andrew Gaze ja arvokkain pelaaja Yhdysvaltain Shaquille O’Nealhttp://archive.fiba.com/pages/eng/fa/keyfigures/p/tid//tid2//lid_38179_ct/2/cid/WMM/rc/MVPTLE/_//index.html.linguasport.com == Areenat == MM-kilpailujen lopputurnaus pelattiin kolmella areenalla:http://www.nytimes.com/1994/08/15/sports/basketball-dream-team-ends- its-sequel-predictably.htmlhttp://www.nytimes.com/1994/08/06/sports/sports-of- the-times-toronto-dream-team-the-world.html Toronto Toronto Hamilton SkyDome Maple Leaf Gardens Copps Coliseum Kapasiteetti: 28 708 Kapasiteetti: 16 538 Kapasiteetti: 18 436 150px 150px ==Osallistujamaat== ;Aasia (2) * * ;Afrikka (2) * * ;Amerikka (4+2) * * * (isäntämaa) * * * ;Eurooppa (5) * * * * * ;Oseania (1) * ==Alkulohkot== ===Lohko A=== ===Lohko B=== ===Lohko C=== ===Lohko D=== == Pudotuspelit == === Loppuottelu === == Sijoitukset == # Maajoukkue V–T 8–0 6–2 7–1 4\. 4–4 5\. 5–3 6\. 3–5 7\. 4–4 8\. 2–6 9\. 5–3 10\. 5–3 11\. 2–6 12\. 5–3 13\. 3–5 14\. 1–7 15\. 3–5 16\. 1–7 == Palkitut == === Tähdistöjoukkue === Lähde:http://archive.usab.com/mens/national/10_mwc_feature_1994.html # Sergei Bazarevitš # Reggie Miller # Shawn Kemp # Dino Rađa # Shaquille O’Neal (MVP) == Lähteet == * XII World Championship (Toronto 1994) linguasport.com === Viitteet === == Aiheesta muualla == * 1994 World Championships for Men FIBA Archive Luokka:Koripallon maailmanmestaruuskilpailut Luokka:Vuoden 1994 koripallo Luokka:Kanadan koripallo
Karjalaan jääneiden vainajien muistomerkit

thumb|upright|Tukholmassa Suomalaisen kirkon seinällä on Karjalaan jääneiden vainajien muistolaatta. Karjalaan jääneiden vainajien muistomerkit ovat Suomessa usealle paikkakunnalle toisen maailmansodan jälkeen pystytettyjä muistomerkkejä. Niitä pystytettiin, koska omaiset eivät voineet vierailla luovutetun Karjalan alueelle haudattujen vainajien alkuperäisillä haudoilla. Karjalaan jääneiden vainajien muistomerkki löytyy lähes jokaisesta Suomen kunnasta.Hengellinen tilaisuus Huittisissa Pyhäinpäivän ja karjalaisuuden hengessä Karjalaseurojen Satakunnan piiri ry, Karjalan Liitto. Viitattu 31.7.2015. Usein tällainen muistomerkki on pystytetty joko luterilaiselle hautausmaalle tai paikallisen ortodoksisen kirkon tai rukoushuoneen viereen. Karjalaan jääneiden vainajien muistomerkkejä ryhdyttiin pystyttämään järjestelmällisesti 1950-luvulla. Karjalan Liitto teki aiheesta aloitteen vuonna 1951 ja toimitti paikallisille Karjalaseuroille viisi kuvanveistäjä Kirsti Liimataisen suunnittelemaa vaihtoehtoista mallia. Tiettävästi ensimmäinen muistomerkki pystytettiin Humppilaan vuonna 1952.Karoliina Kemppainen: ”Olkaamme veljiä vieraalla maaperällä” – Oulun Karjalaseura vuosina 1940–2010, s. 70–71 Oulun yliopiston pro gradu -tutkielma 2013. Viitattu 31.7.2015. Liimataisen malleihin perustuneita muistomerkkejä pystytettiin lukuisille paikkakunnille, kuten Rovaniemelle, Kajaaniin, Saloon, Imatralle, Riihimäelle, Jämsään, Nokialle, Haapamäelle, Kauhajoelle, Kankaanpäähän ja Rautalammille.Kirsti Liimatainen (1901–1964) Rovaniemen julkiset taideteokset. Viitattu 31.7.2015.Julkiset veistokset Salon taidemuseo. Viitattu 31.7.2015.Riihimäen kotikaupunkipolku Riihimäki. Viitattu 31.7.2015.Julkiset taideteokset Nokian kaupunki. Viitattu 31.7.2015. Helsingin Hietaniemen hautausmaalle pystytettiin 1957 valtakunnallinen Karjalaan jääneiden vainajien muistomerkki, jonka on suunnitellut Armas Tirronen.Karjalaan jääneiden vainajien muistomerkki Julkiset veistokset, Helsingin taidemuseo. Viitattu 31.7.2015. == Katso myös == *Luettelo Karjalaan jääneiden vainajien muistomerkeistä == Lähteet == ==Aiheesta muualla== * Luokka:Suomen muistomerkit Luokka:Luovutettu Karjala
Koripallon maailmanmestaruuskilpailut 1990

Vuoden 1990 koripallon maailmanmestaruuskilpailut pelattiin Argentiinassa 8.-19. elokuuta. Kisojen lopputurnaukseen selviytyi 16 maata. Mestaruuden voitti Jugoslavia, hopeaa saavutti Neuvostoliitto ja pronssia Yhdysvallat. Turnauksen korikuningas oli Brasilian Oscar Schmidt ja arvokkain pelaaja Jugoslavian Toni Kukočhttp://archive.fiba.com/pages/eng/fa/keyfigures/p/tid//tid2//lid_38179_ct/2/cid/WMM/rc/MVPTLE/_//index.html.archive.fiba.com == Areenat == Vuoden 1990 MM-kilpailujen lopputurnaus pelattiin kuudessa eri kaupungissa:http://www.linguasport.com/baloncesto/internacional/mundial/1990_BUENOSAIRES.htm * Buenos Aires * Córdoba * Rosario * Salta * Santa Fe * Villa Ballester == Sijoitukset == # # # # # # # # # # # # # # # # == Lähteet == * 1990 World Championships for Men archive.fiba.com === Viitteet === Luokka:Koripallon maailmanmestaruuskilpailut Luokka:Vuoden 1990 koripallo Luokka:Argentiinan koripallo
Käsi sydämellä

Käsi sydämellä on vuonna 1969 ilmestynyt näyttelijä Tauno Palon omaelämäkerta, jonka on toimittanut teatterihistorioitsija Aino Räty-Hämäläinen. Kirjasta on otettu yhteensä kahdeksan painosta. Viimeisin ilmestyi pokkarina vuonna 2008, jolloin Palon syntymästä tuli kuluneeksi 100 vuotta.Käsi sydämellä Booky. Viitattu 29.6.2015. Teoksessa hän kertoo elämästään ja taiteilijaurastaan vuoteen 1963 saakka, jolloin Palo vietti 35-vuotistaiteilijajuhlaansa. Elokuva- ja teatteriuransa lisäksi Palo muistelee muun muassa lapsuuttaan vuoden 1918 sisällissodan kauhujen keskellä sekä nuoruuttaan ennen ryhtymistään näyttelijäksi vuonna 1927. Lisäksi kirjassa on kolme laajaa kuvaliitettä, jotka sisältävät runsaasti valokuvia Palon perhealbumista, teatterinäyttämöltä sekä elokuvista. == Lähteet == Luokka:Omaelämäkerrat Luokka:Vuoden 1969 kirjat
That I Would Be Good

That I Would Be Good on kanadalaisen laulaja-lauluntekijä Alanis Morissetten kappale hänen neljänneltä ja kansainvälisesti toiselta studioalbumilta, Supposed Former Infatuation Junkie. Kappaleen on tehnyt Alanis Morissette yhdessä Glen Ballardin kanssa ja sen on tuottanut Morissette. Morissette esitti kappaleesta akustisen live-version MTV Unplugged -esiintymisessään, mikä julkaistiin singlenä vuoden 2000 helmikuussa hänen Alanis Unplugged -albumiltaan. Kappale sai positiivisia arvosteluja musiikkikriitikoilta, jotka ylistivät muun muassa Morissetten huilusooloa. Single pääsi vain Billboard Adult Top 40 -ja Alankomaiden Dutch Top 40 -listalle. ==Listasijoitukset== Lista Paras sijoitus Alankomaat (Dutch Top 40) 55 U.S. Billboard Adult Top 40 Tracks 24 ==Muuta== Kappaleessa kuuluva jatkuva sähköinen sirinä johtuu siitä, että Ballard vahingossa äänitti kappaletta liian lähellä vahvistinta. Kun Ballard korjasi vian, Morissette huomasi muutoksen välittömästi ja halusi sirinän takaisin sanomalla Ballardille, että kappale menettäisi taikansa ja hänen on laitettava se takaisin. ==Lähteet== ===Viitteet=== Luokka:Vuoden 2000 kappaleet Luokka:Alanis Morissetten kappaleet
Aino Räty-Hämäläinen

Aino Kaarina Räty-Hämäläinen (31. elokuuta 1929 Suistamo – 2. marraskuuta 2024 JoensuuKuolinilmoitus. Helsingin Sanomat 15.12.2024, s. B 25.) oli suomalainen kirjailija ja teatterihistorioitsija. Hän työskenteli muun muassa Yleisradion kulttuuri- ja taidetoimittajana sekä Espoon ja Turun kulttuuritoimenjohtajana ennen jäämistään eläkkeelle Helsingin kulttuuritoimenjohtajan virasta vuonna 1991. Räty-Hämäläinen toimitti runokokoelmia ja kirjoitti lukuisia taiteilijaelämäkertoja sekä Karjalaa käsitteleviä teoksia. Lisäksi hän käsikirjoitti vuonna 1973 valmistuneen Matti Tapion ohjaaman pitkän televisiodokumentin Elän tätä päivää – lähikuva näyttelijä Tauno Palosta.Elän tätä päivää – lähikuva näyttelijä Tauno Palosta (1973) Elonet. Viitattu 30.6.2015. Aino Räty-Hämäläisen teoksia ovat muun muassa vuonna 1969 ilmestynyt Tauno Palon omaelämäkerta Käsi sydämellä, jonka toimitustyöstä hän vastasi, sekä vuonna 2000 julkaistu Räty-Hämäläisen aviopuolison Tapio Hämäläisen elämäkerta Pohja se on miunkii säkis. Hän toimitti Wilho Ilmarin ja Ilmari Turjan elämäkerrat sekä Aarne Palkin runokokoelman Suomi synnyinmaani. Räty-Hämäläisen oma elämäkerta Voileipäkiviä ilmestyi WSOY:n Ihmisen ääni -sarjassa vuonna 2004. Hänen viimeisin teoksensa on 2010 julkaistu Arvoituksellinen muusa – inspiraation lähteillä, jossa Räty-Hämäläinen käsittelee muusan käsitettä ja sen historiaa. Väitöskirjansa hän teki Ilmari Turjan näytelmistä vuonna 1981.Teatteritieteen väitöksia Helsingin yliopisto. Viitattu 30.6.2015. == Teokset == *Käsi sydämellä (toim.), Tammi, Helsinki, 1969. *Teatterimiehen lokikirja (toim.), Tammi, Helsinki, 1971. *Ilmari Turjan näytelmät, WSOY, Porvoo – Helsinki – Juva, 1981. *Esiripun takaa – mitä on olla näyttelijä suomalaisessa teatterissa, Tammi, Helsinki, 1982. *Turja jo eläessään, WSOY, Porvoo – Helsinki – Juva, 1986. *Matjoi, Karjalan äiti, Karjalaisen kulttuurin edistämissäätiö, Joensuu, 1993. *Vuodet kuin kuiskauksia (toim.), WSOY, Porvoo – Helsinki – Juva, 1995. *Ei turhaa tummat päivät (toim.), WSOY, Porvoo – Helsinki – Juva, 1996. *Kimaltava hiekka – muistiinmerkinöjä ja kirjeitä, Lauttasaari-seura, Helsinki, 1997. *Tuuli paiskii rakkauden ovea (toim.), WSOY, Porvoo – Helsinki – Juva, 1997. *Karjalan tyttäret – esseitä ja kuvauksia karjalaisnaisten elintiloilta, WSOY, Porvoo – Helsinki – Juva, 1999. *Suomi synnyinmaani – runoja Suomesta, suomalaisista ja sodasta (toim.), WSOY, Porvoo – Helsinki – Juva, 1999. *Pohja se on miunkii säkis, WSOY, Helsinki, 2000. *Raja-Karjalan kunnailta, WSOY, Helsinki, 2002. *Vuosien varjot ja valo, Palmenia-kustannus, Helsinki, 2002. *Voileipäkiviä, WSOY, Helsinki, 2004. *Arvoituksellinen muusa – inspiraation lähteillä, Kirjapaja, Helsinki, 2010. == Lähteet == Luokka:Suomalaiset taidehistorioitsijat Luokka:Suomalaiset kirjailijat Luokka:Suomalaiset tietokirjailijat Luokka:Vuonna 1929 syntyneet Luokka:Vuonna 2024 kuolleet
Hands Clean

Hands Clean on kanadalaisen laulaja-lauluntekijä Alanis Morissetten kappale hänen viidenneltä ja kansainvälisesti kolmannelta studioalbumilta, Under Rug Swept. Kappale julkaistiin singlenä kyseiseltä albumilta 5. helmikuuta 2002. Sen on sanoittanut, säveltänyt ja tuottanut Alanis Morissette. Kappale aiheutti polemiikkia sillä, että se oli kuulemma Morissetten muisto hänen kielletystä seksuaalisesta suhteesta paljon vanhempaan mieheen, kun hän oli noin 14-vuotias. Kappale sai yleisesti positiivisia arvioita musiikkikriitikoilta. Se myös pärjäsi hyvin listoilla. Kappale oli parhaimmillaan sijalla 23 U.S. Billboard Hot 100 -listalla. Kappale pääsi kärkeen Uuden Seelannin -ja Kanadan listoilla. Singlelle julkaistiin myös musiikkivideo vuonna 2002, jonka ohjasi Francis Lawrence. ==Sanoitukset== Sanoitukset kertovat Morissetten suhteesta vanhempaan mieheen Morissetten ollessa noin 14-vuotias. Säkeistöt on kirjoitettu kyseisen suhteen miehen oletetusta näkökulmasta, kun taas kertosäe edustaa Morissetten omia tuntemuksia. Albumin track-by-track selostuksessa Morissette kommentoi kappaletta näin: ==Listasijoitukset== Listat (2002) Paras sijoitus Australia (ARIA) 9 Itävalta (Ö3 Austria Top 40) 12 Belgia (Ultratop 50 Flanders) 40 Belgia (Ultratop 50 Wallonia) 38 Kanada (Nielsen SoundScan) 1 Eurooppa (Eurochart Hot 100) 19 Ranska (SNEP) 66 Saksa (Media Control) 18 Irlanti (IRMA) 13 Italia (FIMI) 3 Alankomaat (Megacharts) 15 Uusi Seelanti (RIANZ)) 1 Norja (VG-lista) 7 Romania (Airplay Top 100) 99 Espanja (AFYVE) 14 Ruotsi (Sverigetopplistan) 32 Sveitsi (Hitparade) 5 Iso-Britannia (The Official Charts Company) 12 US Billboard Hot 100 23 US Billboard Adult Top 40 3 US Billboard Mainstream Top 40 19 ===Vuoden lopun listat=== Vuoden lopun lista (2002) Sijoitus U.S. Billboard Hot 100 95 ==Lähteet== Luokka:Vuoden 2002 kappaleet Luokka:Alanis Morissetten kappaleet